Държавен вестник, бр. 74, 2024 г., стр. 19

БРОЙ  74	
Д Ъ Р Ж А В Е Н  В Е С Т Н И К 	
СТР.  19   
на хуманитарна помощ; подпомагане при 
разрешаване на социални проблеми и други.
Ключовият елемент на социалната работа 
при случаи на домашно насилие е овластяване­
то на пострадалите лица, подкрепата на техния 
индивидуален капацитет да изразяват себе си 
и придобиването на умения за самостоятелно 
и независимо социално функциониране.
Правно консултиране
Правната консултация е предназначена да 
подкрепи пострадалите лица чрез осигуряване 
на достъп до правосъдие, разглеждано като 
достъп до справедливи, навременни и ефектив­
ни правни средства за защита при нарушени 
права. Изключително важно е пострадалото 
лице да получи навременна първоначална 
правна консултация, когато се работи по 
случаи на домашно насилие. Ангажирането 
на юрист, който познава и/или прилага за­
конодателството, свързано със защитата от 
домашно насилие, е от решаващо значение за 
бързото и подходящо постигане на резултати 
и защитата на потърсилия помощ.
Юристът информира пострадалото лице за 
неговите права съгласно ЗЗДН и пострадалият 
в рамките на кратък период взема решение 
дали да подаде молба за налагане на мерки 
за защита от съда. Пострадалото лице описва 
всички инциденти, свързани с домашното 
насилие, и юристът ги подкрепя при изготвя­
нето на молбата за защита. Юристът съветва 
пострадалия относно други правни разпоредби, 
които засягат правата на жертвите на домашно 
насилие, съгласно Семейния кодекс, Закона 
за закрила на детето, Закона за социалните 
услуги, Закона за защита от дискриминация, 
Закона за равнопоставеност между жените и 
мъжете и други.
Правната консултация може да бъде предос­
тавена от юрист, който е част от специализи­
рана услуга, или може да бъде организирана 
като мултидисциплинарно сътрудничество. 
Друг възможен вариант е правната консул­
тация да се предоставя от договорен адвокат 
или от адвокат от Националното бюро за 
правна помощ.
Процесуално представителство
Адвокатът/юристът осъществява процесу­
ално представителство по действащо законо­
дателство – гражданско и наказателно.
2. Специализирани програми за възста­
новяване и/или защита на лица и техните 
деца, които са свидетели или пострадали от 
домашно насилие
Тези програми в Консултативния център 
са достъпни след постановяване на съдебен 
акт по ЗЗДН – по чл. 5, ал. 1, т. 7 и 8. Те са 
ориентирани към преодоляване на травматич­
ните преживявания от преживяното домашно 
насилие чрез методи на психотерапевтична 
подкрепа.
Работата по възстановяване на психическо­
то равновесие на пострадалите от домашно 
насилие се осъществява чрез различни пси­
хотерапевтични подходи. Възстановяването 
минава чрез преживяване, преосмисляне и 
приемане на травматичния опит като част 
от живота на пострадалите и изграждане на 
нови ефективни модели на взаимодействие с 
хората от обкръжението, в т.ч. и с извърши­
теля на домашно насилие.
Основа на работата по възстановяване е 
терапевтично взаимодействие между постра­
далото лице и специалиста.
Програмите за възстановяване се разписват 
според спецификата на терапевтичния метод 
и капацитета на екипа на услугата.
Специализираната програма за деца – жерт­
ви на домашно насилие, има за цел да предостави 
възможност за емоционално възстановяване 
на пострадалите деца в условия на гаранти­
рана безопасност и сигурност по силата на 
вече постановени други мерки за защита по 
ЗЗДН или вече предприети мерки за закрила 
по Закона за закрила на детето.
Освен емоционално възстановяване в хода 
на програмата се обезпечава и защита на децата 
чрез активна мултидисциплинарна работа.
Децата – жертви на домашно насилие, се 
нуждаят от защитено и подходящо оборуд­
вано пространство, където да се срещат с 
професионалистите, които ще ги подкрепят и 
ще посредничат за постигане на сигурността, 
възстановяването и гарантирането на най-
добрия интерес на детето във всяко действие. 
Пространство, което е организирано с фокус 
към посрещане на специфичните нужди на 
децата – свидетели или пострадали от до­
машно насилие, способства за понижаване 
на тревожността и страха у тях и спомага за 
последваща работа за справяне с травмата 
на децата. 
Услугата следва комплексен подход, обе­
диняващ добри юридически, медицински, 
психологически и социални практики, адап­
тирани към децата. Тя се предоставя чрез 
координация с институции и услуги, пряко 
ангажирани със закрилата на деца. Тази 
услуга осигурява непрекъсната подкрепа и 
застъпничество за децата – свидетели или 
пострадали от домашно насилие, в процеса 
на възстановяване и гарантиране на защита.
Услугата работи с деца, които са жертви и 
свидетели на домашно насилие, и подпомага 
родителя, преживял насилие, в процеса на 
възстановяване и повишаване на способността 
да се грижи за детето, с фокус към неговата 
сигурност и най-добър интерес. Тя работи в 
партньорство със специализираната услуга 
за извършители на домашно насилие, когато 
в нея е включен родител на детето. Обменът 
на информацията осигурява последователна 
актуализация на оценката на риска.